# Atemptat contra Shinzō Abe

L'atemptat contra Shinzō Abe, antic Primer Ministre del Japó, va tenir lloc el 8 de juliol del 2022, quan va rebre dos trets per l'esquena, mentre donava un discurs polític a la ciutat de Nara, al Japó.
Shinzō Abe, antic primer ministre i membre en funcions de la Cambra de Representants del Japó, va ser assassinat mentre parlava en un esdeveniment polític davant de l'estació de Yamato-Saidaiji a la ciutat de Nara, prefectura de Nara. Abe estava pronunciant un discurs de campanya per a un candidat del Partit Liberal Democràtic (PLD) quan Tetsuya Yamagami, de 41 anys, li va disparar i amb una arma de foc improvisada i Abe va rebre un tret mortal. Abe va ser transportat amb un helicòpter medicalitzat a l'Hospital Universitari Mèdic de Nara a Kashihara, on va ser declarat mort.
Líders de moltes nacions van expressar la sorpresa i la consternació per l'assassinat d'Abe, que va ser el primer d'un antic primer ministre japonès des de Saitō Makoto i Takahashi Korekiyo durant l'incident del 26 de febrer de 1936. El primer ministre Fumio Kishida va decidir celebrar un funeral d'estat per a Abe el 27 de setembre.
Yamagami va ser arrestat al lloc dels fets i acusat d'intent d'assassinat, que es va convertir en assassinat després que es confirmés la mort d'Abe. Yamagami va dir als investigadors que havia disparat a Abe en relació a un rancor que guardava contra l'Església de la Unificació (EU), un nou moviment religiós amb el qual Abe i la seva família tenien vincles polítics, per la fallida de la seva mare el 2002.
L'assassinat va provocar l'escrutini de la societat i els mitjans de comunicació japonesos contra la suposada pràctica de l'EU de pressionar els creients perquè fessin donacions exorbitants. Dignataris i legisladors japonesos es van veure obligats a revelar la seva relació amb l'EU, i Kishida es va veure obligat a reorganitzar el seu gabinet enmig de la caiguda de l'aprovació pública. El 31 d'agost, el LDP va anunciar que ja no tindria cap relació amb l'EU i les seves organitzacions associades, i que expulsaria els membres que no trenquessin vincles amb el grup. El 10 de desembre, la Cambra de Representants i la Cambra de Consellers van aprovar dos projectes de llei per restringir les activitats d'organitzacions religioses com l'EU i proporcionar ajuda a les víctimes.
La mort d'Abe va produir una gran commoció internacional i la condemna generalitzada per l'atemptat.

## Referències

* ↑ «Muere ex primer ministro nipón Shinzo Abe, víctima de atentado en acto electoral en Japón» (en castellà), 08-07-2022. Arxivat de l'original el 2022-07-08. [Consulta: 8 juliol 2022].
* ↑ «Mor Shinzo Abe, víctima d'un atemptat». El Punt Avui. Arxivat de l'original el 2022-07-08. [Consulta: 8 juliol 2022].
* ↑ «Man taken into custody after former Japanese PM Abe Shinzo collapses». NHK World, 08-07-2022 [Consulta: 8 juliol 2022].
* ↑ «Former Japanese PM Abe Shinzo showing no vital signs after apparently being shot» (en anglès). NHK World. Arxivat de l'original el 8 de juliol 2022. [Consulta: 8 juliol 2022].
* ↑ «Former Japanese PM Shinzo Abe shot dead». CNN, 08-07-2022 [Consulta: 8 juliol 2022].
* ↑ Kim, Chang-Ran «Shinzo Abe shot while making election speech in Japan». Reuters, 08-07-2022 [Consulta: 8 juliol 2022].
* ↑ «安倍氏は午後5時3分に死亡確認» (en japonès). Kyodo News, 08-07-2022 [Consulta: 8 juliol 2022]. Arxivat 8 de juliol 2022 a Wayback Machine.
* ↑ «Reactions to Shinzo Abe shooting». Reuters, 08-07-2022. Arxivat de l'original el 8 de juliol 2022. [Consulta: 8 juliol 2022].
* ↑ «Giappone, l'ex premier Shinzo Abe ucciso in un attentato» (en italià). Il Sole 24 Ore, 08-07-2022 [Consulta: 8 juliol 2022].
* ↑ «【解説】安倍元首相の国葬 生活に影響も...「弔問外交」G7からは"元職"目立つ？» (en japonès), 21-09-2022. [Consulta: 26 setembre 2022].
* ↑ Introvigne, Massimo. «'Cult deprogrammer' lawyers and Abe's assassination» (en anglès americà), 27-10-2022. Arxivat de l'original el 1 de novembre 2022. [Consulta: 11 novembre 2022].
* ↑ Fisher, Marc «How Abe and Japan became vital to Moon's Unification Church». The Washington Post, 12-07-2022 [Consulta: 12 juliol 2022].
* ↑ «旧統一教会と政治家 選挙支援どこまで» (en japonès), 04-08-2022. [Consulta: 31 juliol 2022].
* ↑ «新たに31人が旧統一教会と関係 進まぬ多様性 政治と宗教の距離» (en japonès), 04-08-2022. [Consulta: 8 agost 2022].
* ↑ «Japanese economic minister steps down over church links». Reuters, 24-10-2022. Arxivat de l'original el 21 de novembre 2022. [Consulta: 24 octubre 2022].
* ↑ «Còpia arxivada» (en japonès). Yahoo news Japan, 31-08-2022. Arxivat de l'original el 31 d’agost 2022. [Consulta: 29 desembre 2023].
* ↑ «Còpia arxivada» (en japonès). The Nikkei, 10-12-2022. Arxivat de l'original el 10 de desembre 2022. [Consulta: 10 desembre 2022].
* ↑ de 2022, 8 de Julio. «Condena mundial al asesinato del ex primer ministro japonés Shinzo Abe: “Fue un líder con una gran visión”» (en espanyol europeu). Arxivat de l'original el 2022-07-08. [Consulta: 8 juliol 2022].
* ↑ White, Cristina Tomàs. «Catalonia condemns assassination of Shinzo Abe» (en anglès britànic). [Consulta: 8 juliol 2022].